Empires and Dance

**Empires and Dance** on skotlantilaisen Simple Minds -rockyhtyeen kolmas studioalbumi, joka julkaistiin 12. syyskuuta 1980 Arista Recordsin kautta. Albumi äänitettiin saman vuoden touko–heinäkuussa Walesissa Rolling Stones Mobile Studiolla, Rockfield Studiosilla ja Monnow Valley Studiolla. Sen tuotti John Leckie, joka tuotti myös yhtyeen kaksi aiempaa albumia. Toinen vaihtoehto olisi ollut David Cunnigham, mutta päätettiin jatkaa yhteistyötä Leckien kanssa.

Albumilla oli kaksi singleä: ”I Travel” ja ”Celebrate”. Se ylsi Britannian albumilistalla korkeintaan sijalle 41.

## Työstö
*Empires and Dance* äänitettiin touko–heinäkuussa 1980 Walesissa. Sen kappaleet kertovat Simple Mindsin *[[Real to Real Cacophony]]* -kiertueella kokemista kokemuksista ja käymistä paikoista. Osa albumin kappaleista, kuten ”I Travel” ja ”Capital City”, oltiin esitetty jo kyseisellä kiertueella, joskin vasta demoina.

Arista Records ei ollut tyytyväinen yhtyeen edelliseen albumiin. Yhtiön johtokunta harkitsi Simple Mindsin jättämistä, kunnes muusikko Rusty Egan alkoi kannustaa yhtyettä ja painosti Aristaa äänittämään albumin.

Albumin demot äänitettiin ja sovitettiin aluksi Monnow Valley Studiolla. Varsinainen äänitys alkoi, kun liikkuva Rolling Stones Mobile Studio saapui paikalle. Simple Mindsilla oli käytössä myös läheisen Rockfield Studiosin rakennus, jonka toinen huone oli Skids-yhtyeen käytössä. Yhtyeet pilailivat keskenään muun muassa heittämällä ruokaa ja laittamalla vesimukeja ovien päälle.

*Empires and Dance* valmistui heinäkuussa 1980, mutta sille ei heti määritelty julkaisuajankohtaa.

### Albumin ulkoasu
Albumin kannessa on saksalaisen Michael Ruetzin patsaasta ottama kuva. Albumin tyylin ja kannessa käytetyn kyrillisen fontin suunnitteli yritys nimeltä The Artifex Studio. Rockyhtye Manic Street Preachersin *[[The Holy Bible]]* -albumin kansikuvassa otettiin inspiraatiota *Empires and Dancen* kannesta; siinä on samanlainen valkoinen tausta ja nurin käännetyt R-kirjaimet.

John Leckien ystävä Richard Coward hoiti yhtyeen valokuvauksen. Albumin kanssa myytiin alun perin papereita, joissa luki laulujen sanat. Paperin kuvat otettiin Cowardin kotona Lontoon Wappingissa, ja niissä yhtye poseerasi tiiliseinää vasten.

## Julkaisu
Arista Records asetti albumin julkaisuajankohdaksi 19. syyskuuta 1980, joka olisi soveltunut yhteen Britannian-kiertueen alun kanssa. Yhtiö piti kuitenkin kiirettä ja sai albumin julkaistua sekä kauppoihin jo 12. syyskuuta 1980.

Arista valmisti ensin vain  LP-levyä, antoi niiden loppua kaupoista, valmisti sitten toiset  ja niin edelleen. Tämän vuoksi albumi oli vain harvoin saatavilla eikä se pärjännyt hyvin Britannian albumilistalla. Simple Minds teki päätöksen erota levy-yhtiöstä, mikä oli jo tapahtunut, kun toinen single ”Celebrate” julkaistiin.

Virgin Records hankki albumin oikeudet itselleen, kun se osti Simple Mindsin koko katalogin vuonna 1982.

## Kappaleet

## Kokoonpano

### Muusikot

* Jim Kerr – laulu
* Charlie Burchill – kitara, saksofoni
* Derek Forbes – basso
* Brian McGee – rummut, lyömäsoittimet
* Michael MacNeil – koskettimet

### Muut

* John Leckie – tuotto
* Bruce Findlay – managerointi
* Hugh Jones – äänitys
* Michael Ruetz – valokuvaus
* Richard Coward – valokuvaus
* The Artifex Studio – taide

## Lähteet